Public procurement notice: Contract Notice
Published: 2021-09-17
Buyer: BFK Budapest Fejlesztési Központ Nonprofit Zártkörűen Működő Részvénytársaság
Country: HU
Contract type: Services
Procedure: Open procedure
CPV classification: 71220000 | 71240000 | 71320000 | 71321000: Heating and ventilation design services | 71323100
Submission deadline: 2021-10-14
Award criteria: The most economic tender

Technical requirements: A budapesti Fedett Pályás Atlétikai Edzőcsarnok megvalósítását elősegítő tervezési és azzal összefüggő egyéb, teljes körű generáltervezői feladatok ellátása az alábbi tervezési helyszínen: Csepel-sziget északi csúcsának nyugati oldalán, a Duna folyam - Soroksári Duna-ág - Weiss Manfréd út - Új Duna-hídhoz kapcsolódó útszakasz által határolt, a Magyar Állam, illetve Budapest Főváros Önkormányzata tulajdonában álló, 210001, 210007/3 és 210007/4 helyrajzi számú ingatlanok, valamint a Tervezési Szerződés teljesítésével esetlegesen érintett egyéb ingatlanok (Beruházás).
A „Tervezési szerződés Fedett Pályás Atlétikai Edzőcsarnok vonatkozásában” tárgyában lefolytatásra kerülő Közbeszerzési Eljárás nyertese által a megvalósítandó Beruházás generáltervezésére vonatkozó Tervezési Szerződés teljesítése kapcsán elvégzendő Tervezési Szolgáltatások kiterjednek a Beruházás különböző tervfázisaiban (vázlattervi és előkészítő fázis, engedélyezési terv, kiviteli terv) elkészítendő terveinek elkészítése mellett minden olyan kapcsolódó terv elkészítésére is, amelyek a Beruházás megvalósításához szükségesek, vagy amelyek az ajánlati dokumentáció III. kötetét képező műszaki leírás (Műszaki Leírás vagy ML) és az ajánlati dokumentáció II. kötetét képező szerződéstervezet (Szerződés vagy Szerződéstervezet vagy SZT) egyéb mellékletei alapján meghatározhatóak, ideértve különösen az épülettel, az útkapcsolatokkal, megközelítési útvonalakkal, a szükség szerinti közműkiváltásokkal, közműfejlesztésekkel, közműcsatlakozásokkal kapcsolatos terveket is.
A nyertes ajánlattevő (Tervező) - mint generáltervező - a Szerződés alapján a Műszaki Leírásban rögzített feladatok teljes körű ellátásra köteles, beleértve a kivitelezési közbeszerzési eljárásban való közreműködést, valamint az opcionálisan megrendelhető tervezői művezetési feladatok (és a megvalósulási terv kapcsán történő közreműködés) ellátását a kivitelezés teljes időszaka alatt, valamennyi tervezési szakág vonatkozásában.
A Tervező feladata a Beruházás megvalósításához szükséges építészeti, funkcionális és egyéb elvárás kielégítését lehetővé tevő valamennyi engedély (beleértve minden érintett hatóság, szakhatóság, tervtanács, terv zsűri, egyéb erre jogosult véleményező szerv vagy személy a szükséges hozzájárulását, nyilatkozatát vagy engedélyét) (a továbbiakban együtt: Engedély) megszerzéséhez szükséges tervezési- és szakértői feladat ellátása.
A Tervező feladatát képezi minden olyan teljes körű jóváhagyatási- és engedélyezési feladat, melyeket az egyes jogszabályok, hatósági, közműszolgáltatói, vagy egyéb szakmai előírások alapján az építési engedélyezési eljárás során és annak keretében kell elvégezni, ideértve - a teljesség igénye nélkül - különösen a tűzvédelmi berendezések, erősáramú és gyengeáramú rendszerek, felvonók és más gépészeti rendszerek engedélyeztetését, illetve jóváhagyatását is. A tervdokumentációknak az Engedélyezési Tervek esetén alkalmasnak kell lennie arra, hogy az illetékes hatóság Engedélyt, illetve egyéb Engedélyt, a Kivitelezési Tervek esetén pedig végleges használatbavételi engedélyt adjon.
A Déli Városkapu Fejlesztési Program részét képező Nemzeti Atlétikai Központ részeként épül meg a Fedett Pályás Atlétikai Edzőcsarnok (Csarnok). A Csarnok az Észak-Csepelre tervezett Atlétikai Szabadtéri Edzőpályáktól nyugatra eső területen, a Világbajnokságot követően kerül megvalósításra. A Csarnok tervezésénél törekedni kell arra, hogy a szomszédos Szabadtéri Atlétikai Edzőpályák létesítménnyel szinergikus működtetés, üzemeltetés előnyei kiaknázhatók legyenek. Elvárt tervezési alapelvek a célszerűség, a jó ár-érték arány biztosítása, maximalizált hatékonyság, kiemelt használati biztonság, valamint a legmagasabb színvonalú sportolási lehetőségeket biztosító tervezési megoldások összhangjának biztosítása a létesítmény egyedi arculati megjelenése mellett.
A megközelítőleg 12 000 m² alapterületű Csarnok napi használata során edző létesítményként fog üzemelni az amatőr és professzionális sportolók számára, de versenyek lebonyolítására is alkalmas lesz. Helyet biztosít egy hatsávos, 200 m-es, a Nemzetközi Atlétikai Szövetség (World Athletics, korábban IAAF) előírásoknak megfelelő futópályának és az ehhez kapcsolódó futó, dobó és ugró létesítményeknek. Ezen túlmenően egy 100 m-es, 6 sávos egyenes futópálya is elhelyezendő a létesítményben. A pálya létesítményeit a World Athletics (volt IAAF) Track and Field Manual aktuális előírásai szerint kell tervezni! Tervezendő lelátó 1 200 ülőhellyel, részben, vagy teljes mértékben kialakítható mobil/kihúzható lelátóval, jó rálátással a futópályára. A tervezésre kerülő csarnok sportlétesítménynek minősül [Ajánlatkérő (AK) sportlétesítménynek tekinti a sportról szóló 2004.évi I. tv 77. § s) pontja szerinti definíció hatálya alá tartozó létesítményeket.]. A sportszakmai kiszolgáló terek (öltözők, elsősegély- és fizioterápiás helyiségek, egyéb kiszolgáló, többfunkciós terek, stb.) kialakítása mellett megfelelő közönségforgalmi teret kell biztosítani a várható maximális nézőlétszám számára, beleértve a mosdókat, büféket és egyéb árusító helyeket, információs pontokat és hasonló létesítményeket. A fűtést, légkondicionálást és a szellőző rendszert úgy kell megtervezni, hogy az hatékonyan szolgálja a nézők kényelmét; a terem akusztikájának pedig alkalmasnak kell lennie a várható különféle események megfelelő kezelésére. Edzőterületként fontos a természetes fény alkalmazása energiatakarékosság, valamint a megfelelő atmoszféra megteremtése céljából. Fontos ugyanakkor a természetes fény szabályozása, szükség esetén teljes elsötétítés is legyen megvalósítható.
A Csarnok számára mintegy 3,6 ha-os terület áll rendelkezésre, melyen meglévő épületek bontandók, de azok bontásának előkészítése nem része jelen közbeszerzésnek. A látogatói tömegek kezelésének módját tervezői alapvetésként meg kell határozni, az utcabútorokat, a térvilágítást, valamint a környezetrendezési és tájépítészeti megoldásokat ennek megfelelően kell megválasztani. Megfelelő, lehetőleg fedett várakozási és sorban állási tereket kell a látogatók részére kialakítani minden beléptetési pontnál, a jegykezelő pontok előtt. Tervező feladata a telken belüli és közvetlen kapcsolódó területeken komplex út és közműtervezés, a telken belül mintegy 3,8 ha területen közkert/közpark tervezéssel (engedélyezési és kiviteli terv szintű tájépítészeti tervezés) és engedélyezéssel.
A generáltervezői feladatok körében különösen az alábbi feladatok ellátása szükséges (a kb-i dok-okban foglalt részletes feltételek szerint): - Vázlatterv és előkészítő feladatok elvégzése - Koncepcióterv készítése - Engedélyezési tervek elkészítése, engedélyek beszerzése - Kivitelezési tervek elkészítése, Kivitelezési tervekhez kapcsolódó engedélyek megszerzése - A kivitelezési közbeszerzési eljárás kiegészítő tájékoztatása és a dokumentáció előkészítésében való közreműködés. A terveket a vonatkozó jogszabályoknak megfelelően (különösen a 321/2015. (X.30.) Korm. rend., a 191/2009 (IX.15.) Korm. rend., a 322/ 2015 (X.30.) Korm. rend, 253/1997. (XII. 20.) Korm. rend.), továbbá olyan mélységgel és részletezettséggel kell elkészíteni, hogy azok alapján a létesítmény megkapja az összes szükséges Engedélyt, megfelelően felhasználható legyen közbeszerzési eljárásokban és a kivitelezendő feladat minden külön magyarázat nélkül, egyértelműen elvégezhető legyen. A teljes körű tervezési feladatok ellátása mellett a generáltervezői feladatok körébe sorolandó a kivitelezési közbeszerzési eljárásban való közreműködés, valamint az opcionálisan megrendelhető tervezői művezetési feladatok (és a megvalósulási terv kapcsán történő közreműködés) ellátása a kivitelezés teljes időszaka alatt, valamennyi tervezési szakág vonatkozásában.
Amennyiben a Beruházás kivitelezése a Szerződéstervezet 6.1 pontjában foglalt „Véghatáridő” időpontjáig nem zárul le, a Szerződés a Kbt. 141. § (4) bek. a) pontjában foglaltakra tekintettel akként módosítható, hogy az opcionálisan megrendelhető tervezői művezetés (és a megvalósulási terv kapcsán történő közreműködés) megrendelhető a kivitelezés befejezésének tényleges időpontjáig.
A tervezői művezetés (valamint a megvalósulási tervvel kapcsolatos tervezői közreműködés) opcionálisan rendelhető meg a kivitelezés időtartama alatt a Tervezési Díjrész (a szerződéstervezetben meghatározott Tervezési Díjrész értékének (nyolc) 8 %-ával megegyező mértékű Tervezői Művezetési Díjrész, mint keretösszeg terhére. A Tervezési Díjrész a fentiek alapján nem foglalja magában a Tervezői Művezetési Díjrészt.
Az opcionálisan megrendelhető tervezői művezetés a kivitelezés lezárásáig rendelhető meg az Ajánlatkérő részéről, illetve teljesíthető az ajánlattevő részéről.
Amennyiben az Ajánlatkérő helyszíni tervezői művezetésre tart igényt, azt külön írásbeli megrendelés formájában, az abban részletezett teljesítéssel rendeli meg. Hasonlóképpen, ha a megvalósulási tervvel kapcsolatos tervezői közreműködési kötelezettség szükségessége merül fel, ezt is külön írásbeli megrendeléssel rendeli meg Ajánlatkérő. A tervezői művezetési (és a megvalósulási tervvel kapcsolatos tervezői közreműködéshez kapcsolódó) napidíj összege 140 000,-Ft/mérnöknap+ÁFA, azzal hogy a tervezői művezetés (és a megvalósulási tervvel kapcsolatos tervezői közreműködés) fél mérnöknaponként is megrendelhető.
a) Ajánlattevő a terv szerinti kivitelezést - elsősorban a kivitelezés helyén - az Ajánlatkérő által kívánt időszakokban figyelemmel kíséri, magyarázattal és tanácsadással segíti az Ajánlatkérőt, illetve közreműködik a kivitelezés során felmerülő szakmai kérdések megválaszolásában.
b) Kivitelezés során Tervezői képviselet biztosítása építtetővel, harmadik féllel történő egyeztetéseken, műszaki kérdésekben az Ajánlatkérő döntéseinek elősegítése.

Eligibility requirements: Kizáró okok: Az eljárásban nem lehet AT, alvállalkozó, és nem vehet részt alkalmasság igazolásában olyan gazdasági szereplő, akivel szemben a Kbt. 62. § (1)-(2) bekezdésében meghatározott kizáró okok fennállnak. A Kbt. 74. § (1) bekezdés b) pontja alapján AK kizárja az eljárásból azt az AT-t, alvállalkozót vagy az alkalmasság igazolásában részt vevő szervezetet (AISZ), aki részéről a kizáró ok az eljárás során következett be. Megkövetelt igazolási módok; I. Előzetes igazolás: Igazolási mód az ajánlat benyújtásával egyidejűleg a Kbt. 67. §, 321/2015 (X.30.) Korm. rendelet (Kr.) 2-7.§-ai szerint szükséges. Az ajánlatban a Kbt. 67. § (1) bekezdésére tekintettel (mind a magyarországi letelepedésű, mind a nem Mo-on letelepedett) ajánlattevőknek, valamint adott esetben az alkalmasság igazolásában résztvevő gazdasági szereplő(k)nek (AISZ) a Kr. 4. § szerint egységes európai közbeszerzési dokumentumban (EEKD) szükséges nyilatkozniuk előzetes igazolásként a kizáró okok fenn nem állásáról. Az alátámasztó igazolásokat a Kbt. 69. § (4) bek. szerinti AK-i felhívásra szükséges benyújtani. A Kbt. 69. § (4) bek. szerinti AK-i felhívásra benyújtandó igazolódokumentumok: A Mo-i letelepedésű AT-k, valamint adott esetben az AISZ vonatkozásában a Kr. 8. §-a szerint kell igazolni a Kbt. 62. § (1) és (2) bekezdésekben foglalt kizáró okok fenn nem állását. A nem Mo-on letelepedett AT esetében az AK a Kr. 10. §-a szerinti igazolásokat és írásbeli nyilatkozatokat fogadja el. Ajánlatkérő hivatkozni kíván továbbá a Kr. 4. § (1a), (1b) és (2a) bekezdéseiben, valamint a Kbt. 62. § (1a) bekezdésében foglaltakra. A kizáró okokra és az alk-i köv-ekre vonatkozóan a közbeszerzés megkezdését megelőzően kiállított igazolások is benyújthatóak (felhasználhatóak) mindaddig, ameddig az igazolásokban foglalt tény, illetve adat tartalma valós. Az AK - ellenkező bizonyításig - az adat valóságtartalmát az AT erre vonatkozó külön nyilatkozata nélkül vélelmezi. A Kr. 15. § (1) bekezdése alapján AT-nek az alkalmasság igazolásában részt vevő alvállalkozó vagy más szervezet vonatkozásában csak az EEKD-t szükséges benyújtani a Kbt. 62. §-ában foglalt kizáró okok hiányának igazolása érdekében. Felhívjuk a figyelmet a Kbt. 67. § (3) bekezdésére, valamint a Kr. 3. § (3) és (5) bekezdésére. Azon AV-k tekintetében, amelyek nem vesznek részt alk. igazolásában, az AT-nek a Kbt. 67. § (4) bekezdése szerinti nyilatkozatot kell benyújtani Felhívjuk a figyelmet a Kr. 12-14. § és 16. §-ára és a Kbt. 64. § szerinti öntisztázás lehetőségére. Az ajánlatban be kell nyújtani a Kbt. 67. § (4) bekezdése alapján az AT azon nyil-át, hogy nem vesz igénybe a szerződés teljesítéséhez az előírt kizáró okok hatálya alá eső alvállalkozót. II. Igazolási mód a bírálat nyomán: AK a bírálat és értékelés alapján [Kbt. 69. § (4)] a potenciálisan nyertes - illetve döntése szerint a következő potenciálisan nyertes ajánlattevő(k)től [Kbt. 69. § (6) bek.], továbbá az alkalmasság igazolásában részt vevő gazdasági szereplő(k)től - megfelelő határidő tűzésével a Kr. 1-16. § szerinti igazolások, nyilatkozatok benyújtását kéri. - Megkövetelt igazolási mód Mo-i letelepedésű AT vonatkozásában: a Kr. 8. § előírásai szerint - Megkövetelt igazolási mód nem Mo-i letelepedésű AT vonatkozásában: a Kr. 10. § előírásai szerint Szakmai nyilvántartásban szereplés: SZ.1 A Kbt. 65. § (1) bek. c) pontja és a 322/2015 Kr. 8. § (1) bek. alapján AK előírja a mérnöki szolgáltatás tárgya szerint illetékes országos szakmai kamara (Magyar Építész Kamara vagy Magyar Mérnöki Kamara) névjegyzékében szereplés követelményét, illetve nem Mo-on letelepedett gazd. szereplők esetén a szolgáltatás nyújtásához a letelepedése szerinti országban előírt engedéllyel, jogosítvánnyal vagy előírt szervezeti, kamarai tagsággal való rendelkezés követelményét. AT-nek - a Kbt. 65. § (7) bek. esetén a kapacitást rendelkezésre bocsátó szervezetnek - ajánlattételkor az EEKD benyújtásával (az „α” szakasz megjelölésével) kell előzetesen igazolnia, hogy a fenti alk. min. köv-nek megfelel. A tárgyi alk. köv. von. kapacitást nyújtó szervezet bevonása nem lehetséges. AK nyomatékosan felhívja a figyelmet arra, hogy a tárgyi követelmény vonatkozik a szerződés teljesítésbe releváns tevékenység végzésére bevonásra kerülő alvállalkozókra is. Az SZ.1-ben meghat. nyilvántartás adatait Mo-on letelepedett gazd-i szereplők (ajánlattevő, továbbá az ajánlatban bemutatásra kerülő kapacitást nyújtó szervezet vagy alvállalkozó) esetén az AK ellenőrzi az ingyenesen elérhető elektronikus névjegyzékből (http://cegnyilvantartas.mek.hu/index.php?p=p_kereso#; https://www.mmk.hu/kereses/tarsasagok?uj=1&keresett_kifejezes=&search-submit=Keres&muvelet=%2Fkereses%2Ftarsasagok%3Fuj%3D1) Ha a gazd-i szereplő az elektronikus névjegyzékben nem szerepel, a Kr. 26. § (3) alapján az engedély vagy jogosítvány másolatát, illetve a szervezeti, kamarai tagságról szóló igazolást az ajánlat keretében be kell nyújtania, figyelemmel a Kr. 26. § (1) b)-re is. A nem Mo-on letelepedett gazd-i szereplők esetén a szolgáltatás nyújtásához a letelepedése szerinti országban előírt engedéllyel, jogosítvánnyal vagy előírt szervezeti, kamarai tagsággal való rendelkezés igazolását kell benyújtani az AK Kbt. 69. § szerinti felhívására. A 322/2015. Kr. 8. § (2) bek. alapján az AK előírja, hogy a nem Mo-on letelepedett gazd-i szereplőnek nyertessége esetén legkésőbb a szerződés megkötésének időpontjában szerepelnie kell a Magyar Építész Kamara vagy a Magyar Mérnöki Kamara névjegyzékében. Ha AT (illetve az általa a szerződés teljesítésbe releváns tevékenység végzésére bevonásra kerülő alvállalkozó) az SZ.1 alk-i köv-nek nem felel meg, ajánlattevő ebben az esetben alkalmatlannak minősül.